**KLAIPĖDOS MIESTO SAVIVALDYBĖS TARYBA**

**JŪRINIŲ IR VIDAUS VANDENŲ REIKALŲ KOMISIJA**

**POSĖDŽIO PROTOKOLAS**

2014 m. birželio 17 d. Nr. TAR1 - 53

Klaipėda

Posėdis įvyko 2014-06-12. Posėdžio pradžia 11.00 val.

Posėdžio pirmininkas – Valerijonas Bernotas.

Posėdžio sekretorė – Lietutė Demidova.

Posėdyje dalyvauja komisijos nariai: Algirdas Grublys, Vidmantas Plečkaitis, Vladimiras Vlasovas, Arūnas Barbšys.

Posėdyje dalyvavusių asmenų sąrašas pridedamas.

Darbotvarkė patvirtinta bendru sutarimu:

1. Dėl prekybos žuvimis vietos paruošimo***.*** Pranešėjas G. Milvydas

       2. Informacija apie žvejybinių laivų Danės krantinėje stovėjimo galimybes. Pranešėjas P. Cirtautas

      3. Informacija apie projektą dėl žuvies sugavimo kvotų. Pranešėjas P. Norvilas

1. SVARSTYTA. Prekybos žuvimis vietos paruošimas***.***

Pranešėjas – G. Milvydas. Sako, kad įsipareigojimas turėti paviljonus įvykdytas, tačiau buvo problema su AB „Klaipėdos vanduo“ dėl nuotekų tinklų sąlygų išdavimo, kadangi sąlygas reikėjo išsiimti anksčiau. Sąlygos gautos, bet jos sunkiai įgyvendinamos, nes prie nuotekų tinklų, esančių po paviljonu „Klaipėdos vanduo“ neleidžia jungtis. Siūlo jungtis prie nuotekų tinklų, esančių už 160 metrų. G. Milvydas sako, kad gavus leidimą nuotekų tinklai būtų pakloti per 2 savaites.

V. Bernotas sako, kad Savivaldybės administracijos direktorė užgarantavo, kad ši problema bus išspręsta.

D. Venckūnienė, AB „Klaipėdos vanduo“ atstovė komentuoja, kad buvo susitikimas ir viskas apkalbėta. Mano, jei projektuotojas priima sprendimą - belieka sudaryti sutartį tarp Savivaldybės ir Laivų remonto įmonės. Sako, kad nuotekų tinklų klausimas bus sprendžiamas su Savivaldybės administracija.

V. Bernotas primena, kad paviljonai priklausys Laivų remonto įmonei. Įmonė pasirinks operatorių. Domisi, kaip veiks paviljonai.

M. Rimeikis galvoja, kad pirmadieniais ir antradieniais paviljonas galėtų nedirbti. O kiek laiko dirbs paviljonas per parą - sunku pasakyti.

V. Bernotas sako, kad Laivų remonto įmonė sutinka avarijos atveju nukelti paviljoną, o „Klaipėdos vanduo“ leidžia paviljonus statyti numatytoje vietoje.

V. Plečkaitis teiraujasi ar mažiesiems ir priekrantės žvejams yra garantija vykdyti prekybą.

P. Norvilas sako, kad žvejai galės prekiauti žuvimis.

A. Grublys klausia, kada prasidės žuvies prekyba paviljone. Nori, kad prekyba būtų pradėta nuo birželio 27 dienos, taip pat tikisi, kad bus skaidrus operatoriaus parinkimas, o sutartis (pirma) su operatoriumi būtų sudaroma ne ilgiau kaip 2 metams. Prekyba žuvimis, jo manymu, turėtų vykti ne mažiau kaip 200 dienų per metus.

P. Cirtautas sako, kad priekrantės žvejai neturi galimybių prekiauti žuvimis ir nėra kur švartuoti laivų.

V. Plečkaitis domisi ar bus pas operatorių sutartyje įrašyta, kad priekrantės žvejai turės prioritetą pardavinėjant žuvį. Nori pamatyti sutarties su operatoriumi projektą.

NUTARTA. Informacija išklausyta. Išvažiuojamasis posėdis numatomas birželio 26 dieną.

       2. SVARSTYTA. Informacija apie žvejybinių laivų Danės krantinėje stovėjimo galimybes.

Pranešėjas – P. Cirtautas. Primena, kad Danės upėje, kaip nebuvo vietos išsikrauti žvejams žuvį ir švartuotis, taip ir nėra.

V. Bernotas klausia, ar žvejai sudarė sutartį su Laivų remonto įmone dėl laivų švartavimosi ir stovėjimo.

P. Cirtautas sako, kad žvejai su Laivų remonto įmone sutarties nesudarė.

NUTARTA. Informacija išklausyta.

       3. SVARSTYTA. Informacija apie projektą dėl žuvies sugavimo kvotų.

Pranešėjas – P. Norvilas. Informuoja, kad Tarptautinės žuvies perdirbėjų ir žvejų asociacijos „Baltijos vienybė“ tikslas vienyti žvejus ir sudaryti visiems žvejams vienodas sąlygas. Sako, kad buvo kreiptasi į daugelį institucijų dėl kvotų skirstymo ir visos institucijos mano, kad kvotos (pagal įstatymą) paskirstytos neteisėtai. Asociacija „Baltijos vienybė“ siūlo kvotas skirstyti ne ministro įsakymais, bet patvirtinti Seime įstatymu. Asociacija inicijavo kvotų skirstymo Baltijos jūros žvejams pasiūlymą.

P. Norvilas primena, kad nėra kvotų skirstymo istorijos, todėl siūloma istoriją pradėti nuo nulio: visiems vienetams (galintiems žvejoti laivams) išdalinti kvotą po lygiai disponuoti 15 metų. Jei žvejai negalės išgaudyti numatyto kiekio, turės teisę atsisakyti kvotos per 2 mėnesius ir taip išvengti baudų.

V. Plečkaitis sako, kad kvotų negalima nei parduoti, nei perduoti, nes tai didins produkcijos kainą.

P. Cirtautas informuoja, kad buvo 2 susitikimai su ministerijos atstovais. Sako, kad siekiama visiškai sužlugdyti priekrantės žuvininkystę Lietuvoje, nes daromos vienodos taisyklės visiems laivams, tame tarpe ir okeaniniams (vienoda kvota, įteisinami kvotų pirkimai ir pardavimai).

P. Cirtautas sako, kad ministerija remiasi Konkurencijos tarnybos 2006 ar 2009 metų raštu, kvotų istorija jiems neįdomi. Europos reglamentas numato, kad kiekviena valstybė narė tam tikroje situacijoje turi teisę nesilaikyti konkurencijos ir laikytis kvotų istorijos.

P. Norvilas sako, kad asociacija „Baltijos vienybė“ nori užkirsti kelią okeaninių laivų žvejybai Baltijos jūroje. O jeigu įstatyme bus įrašyta kvotų istorija – ji bus teisėta.

V. Plečkaitis teiraujasi ar Lietuva vienintelė Europos šalis leidžianti žvejoti okeaniniams laivams.

P. Cirtautas sako, kad kiekviena šalis gali spręsti pati. Dabar kuriamas naujas įstatymo pakeitimas, kad įteisintų ir okeaninių laivų žvejybą.

A. Grublys siūlo komisijos vardu paraginti Klaipėdiečius seimo narius aktyviai dalyvauti Žuvininkystės įstatymo tobulinime, todėl mano, kad reikia kiekvienam išsiųsti protokolą su įstatymo projektu. Taip pat išsiųsti protokolą su siūlomo įstatymo projektu Seimo Jūrinių ir žuvininkystės reikalų komisijai.

NUTARTA:

1. Informacija išklausyta.

2. Siūlo Žemės ūkio ministerijai, Seimo Jūrinių ir žuvininkystės reikalų komisijai bei Klaipėdos miesto seimo nariams atsižvelgti į pateiktus „Baltijos vienybė“ siūlymus tobulinant Žuvininkystės įstatymą (projektas dėl žuvies sugavimo kvotų skirstymo pridedamas).

Posėdis baigėsi 12.10 val.

Posėdžio pirmininkas Valerijonas Bernotas

Posėdžio sekretorė Lietutė Demidova